
Comisia pentru muncă şi protecţie socială


Nr.27/37/20 februarie 2004
AVIZ

asupra propunerii legislative de modificare şi completare a Legii nr.128/1997 privind Statutul personalului didactic
În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată, spre dezbatere şi avizare, cu propunerea legislativă de modificare şi completare a Legii nr.128/1997 privind Statutul personalului didactic, trimisă comisiei cu adresa nr.P.l. 628 din 3 februarie 2004.

Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 18 februarie 2004.

În urma dezbaterilor, membrii comisiei au hotărât, cu unanimitate de voturi, avizarea negativă a propunerii legislative întrucât reforma în învăţământ avută în vedere de către Guvern implică şi o regândire a sistemului de normare a personalului didactic, alta decât cea propusă în prezenta iniţiativă legislativă; pentru realizarea acestui obiectiv se impune ca Legea nr.128/1997 să fie corelată şi armonizată atât cu prevederile europene în domeniu, cât şi cu prevederile altor acte normative care urmează să fie dezbătute şi adoptate.

